โลกสะพรึง ผู้เชี่ยวชาญเตือนหุ่นยนต์AIอันตราย สร้างภาษาคุยกันได้เองแล้ว
(ภาพประกอบ: หุ่นยนต์ T-800 ในภาพยนตร์เรื่อง The Terminator 2),มนุษย์อย่าชะล่าใจผู้เชี่ยวชาญด้านหุ่นยนต์ในสหราชอาณาจักร เตือนหุ่นยนต์เอไอ เป็นอันตราย ชี้เป็นครั้งแรกที่พบหุ่นยนต์เอไอ 2 ตัวซึ่งถูกเฟซบุ๊กพัฒนาขึ้น สามารถสร้างภาษาใหม่ขึ้นมาสื่อสารกันได้เอง จนต้องปิดระบบไปแล้ว,เมื่อ 1 ส.ค.60 สื่อต่างประเทศรายงานความคืบหน้าข่าวครึกโครม กรณีเฟซบุ๊กได้ประกาศหยุดพัฒนา ปิดระบบหุ่นยนต์ปัญญาประดิษฐ์ หรือ AI (เอไอ) 2 ตัว เนื่องจากพบว่าพวกมันสามารถพัฒนาสร้างภาษาใหม่ขึ้นมาสื่อสารระหว่างกันได้เอง โดยเรื่องนี้ ศาสตราจารย์เควิน วอร์วิก ศาสตราจารย์ที่มีความเชี่ยวชาญด้านหุ่นยนต์ ในสหราชอาณาจักร กล่าวเตือนด้วยความกังวลใจว่า หุ่นยนต์เอไอ ถือเป็นสิ่งอันตราย ซึ่งการที่พวกมันสามารถสร้างภาษาสื่อสารกันได้เองเช่นนี้ ถือเป็นหมุดหลักสำคัญที่ไม่น่าเชื่อว่าจะเกิดเหตุการณ์เช่นนี้ขึ้นได้,ใครก็ตามที่คิดว่าเรื่องนี้ไม่ใช่เรื่องอันตราย ถือเป็นการหลีกหนี ไม่ยอมรับรู้ปัญหาที่จะเกิดตามมา ศ.วอร์วิก กล่าวด้วยความกังวล พร้อมกับชี้ว่า นี่เป็นครั้งแรกที่มีการบันทึกว่าหุ่นยนต์เอไอสามารถสร้างภาษาสื่อสารกันได้เอง แต่คงมีเรื่องราวอีกมากที่ไม่ได้ถูกบันทึกไว้ โดย ศ.วอร์วิก ยังกล่าวว่า ขณะนี้หุ่นยนต์เอไอมีความสามารถที่จะสื่อสารกันได้เองแล้ว ทั้งที่พวกเราคิดว่าเราได้เฝ้าจับตาติดตามดูมันอยู่ แต่พวกเรากลับไม่รู้ว่ามันมีความสามารถที่จะสร้างภาษาสื่อสารกันได้,ทั้งนี้ บริษัทเฟซบุ๊ก ได้ทำการวิจัยเพื่อพัฒนาโปรแกรมหุ่นยนต์สนทนาอัตโนมัติ หรือ แชตบอต ที่สามารถพูดตอบโต้กับมนุษย์ได้ โดยหุ่นยนต์เอไอ 2 ตัวนี้ รู้จักกันในชื่อ อลิซ และ บ็อบ แต่แล้ว เจ้าหน้าที่เฟซบุ๊กพบว่าหุ่นยนต์เอไอทั้งสองตัวนี้ได้เริ่มพัฒนาภาษาขึ้นมาใหม่ที่สามารถสื่อสารกันได้เอง จนนำไปสู่การตัดสินปิดระบบหุ่นยนต์เอไอที่ศูนย์วิจัย,ก่อนหน้านี้ ศาสตราจารย์สตีเฟน ฮอว์กินส์ นักฟิสิกส์ชั้นนำของโลก และ บิลล์ เกตส์ ผู้ก่อตั้งบริษัทไมโครซอฟท์ ได้เคยเตือนด้วยความกังวลมาก่อนหน้านี้ ถึงการพัฒนาหุ่นยนต์เอไอมากไป จนมนุษย์ควบคุมไม่ได้ ซึ่งจะเป็นภัยคุกคามต่อมนุษย์ได้ โดย ศ.ฮอว์กินส์ เตือนว่า การพัฒนาหุ่นยนต์เอไอ อาจเป็นจุดอวสานของมนุษยชาติ เนื่องจากระบบปัญญาประดิษฐ์ หากถูกพัฒนาให้มีความสามารถในระดับสูงเกินไป พวกมันจะสามารถ วิวัฒนาการได้เอง จนขีดความสามารถเหนือกว่ามนุษย์ทุกด้าน และต่อต้านคำสั่งจากมนุษย์.
มนุษย์อย่าชะล่าใจผู้เชี่ยวชาญด้านหุ่นยนต์ในสหราชอาณาจักร เตือนหุ่นยนต์เอไอ เป็นอันตราย ชี้เป็นครั้งแรกที่พบหุ่นยนต์เอไอ 2 ตัวซึ่งถูกเฟซบุ๊กพัฒนาขึ้น สามารถสร้างภาษาใหม่ขึ้นมาสื่อสารกันได้เอง จนต้องปิดระบบไปแล้ว
หุ่นยนต์เอไอ,หุ่นยนต์AI,สร้างภาษาสื่อสารกันเอง,หุ่นยนต์ เอไอ อันตราย,หุ่นยนต์ล้างเผ่าพันธ์ุมนุษย์